ROMÂNIA 






SE APROBA,

PRIMĂRIA MUNICIPIULUI TIMISOARA


 P R I M A R

DIRECŢIA URBANISM 



Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U22007-003575/03.12.2007

REFERAT

privind aprobarea Planului Urbanistic de Detaliu „Locuinte colective si functiuni complementare”, Str. Grigore Alexandrescu, Timişoara


Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U22007-003575/29.06.2007 privind aprobarea Planului Urbanistic de Detaliu „Locuinte colective si functiuni complementare” – str. Gr. Alexandrescu, Timişoara.


Având în vedere prevederile Certificatelor de Urbanism, nr. 641/07.02.2007;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Locuinte colective si functiuni complementare”– str. Gr. Alexandrescu, Timişoara.


Planul Urbanistic de Detaliu este elaborat de proiectantul S.C. STUDIO ARCA S.R.L., proiect nr. 200/2007, la cererea beneficiarilor S.C. SEDAKO INVESTMENTS S.R.L..


Terenul studiat în cadrul P.U.D. este situat în intravilanul municipiului Timişoara, în zona de nord a oraşului,  pe strada Grigore Alexandrescu - prelungire, portiunea intre Calea Aradului si Calea Torontalului.

In conformitate cu P.U.G. Timisoara zona studiată este cuprinsă în UTR nr. 20. Terenul a fost reglementat din punct de vedere al funcţiunii prin P.U.Z. "Calea Torontalului - Strada Grigore Alexandrescu", aprobat prin H.C.L. nr. 185/2003, stabilindu-se functiunea de locuinte si functiuni complementare.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Terenul studiat este format din trei parcele, una aflata în proprietatea S.C. SEDAKO INVESTMENTS S.R.L. este identificata prin C.F. nr. 146804, nr. cad. A 527/1/5 având o suprafaţă de 5000 mp, iar celelalte doua fiind in proprietatea lui Buga Viorel si a sotiei Buga Laura identificate prin C.F. nr. 137361, nr. cad. Cc 527/1/4/1 cu o suprafata de 3333 mp si C.F. nr. 138163, nr. cad. Cc 527/1/4/2 cu o suprafata de 1667 mp. Terenul este liber de constructii si este accesibil de pe latura sa sudica (str. Gr. Alexandrescu) si de pe latura nordica (teren pentru drum De 527/1/13). Intre cele doua strazi existente la nord si la sud se propune un drum secundar pe latura vestica cu prospect stradal de 10,5 m prevazut si in PUD-ul intocmit pentru parcela vecina de la vest pe care este deja in constructie ansamblu RING.

Documentaţia are drept obiectiv amplasarea a patru cladiri multietajate de locuinte  cu  parcari si spatii tehnice la subsol. Incinta se va amenaja cu spaţii verzi (min. 10% din suprafata terenului), platformă pentru colectarea deseurilor menajere şi parcaje ce vor deservi clădirile propuse (50 locuri in curte). 


Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G. si sub rezerva dotarii in mod obligatoriu a imobilului cu lift (la peste P+5 - sunt necesare 2 ascensoare conform "Normativului privind proiectarea cladirilor de locuinte", aprobat cu ordinul nr. 71/N din 27 martie 1997).

Indicii propuşi prin prezenta documentaţie sunt:



POT maxim = 40 %



CUT maxim = 3,5
Regim maxim de inaltime S+P+7E+Er

La realizarea investiţiei se vor respecta condiţiile impuse prin avizele eliberate de deţinătorii de reţele şi utilităţi publice.


Sunt prevăzute bransamente la reţelele edilitare existente în zonă, pentru a deservi obiectivele propuse. Se vor respecta condiţiile impuse de prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile cerute prin C.U. si in conformitate cu Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu „Locuinte colective si functiuni complementare” Str. Grigore Alexandrescu, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

